San Lameer Villa 5916 | LekkeSlaap
San Lameer Villa 5916 is in die San Lameer Landgoed aan KwaZulu-Natal se Suidkus geleë. Dié subtropiese paradys met wild, fauna, flora en voëls bied iets vir elke lid van die gesin. Die 200 hektaar-bewarea waarop dit geleë is spog met 'n 18 putjie-kampioenskapgholfbaan, 'n hotel met 'n spa, restaurant en kroeg, luukse villas en direkte toegang tot 2 pragtige Blouvlagstrande.
Die luukse villa beskik oor lugversorging, 4 slaapkamers en 4 badkamers, en het slaapplek vir 6 volwassenes en 2 kinders. Die hoofslaaapkamer het 'n TV met DStv. Die hoofslaapkamer en die tweede slaapkamer beskik elkeen oor 'n dubbelbed en die derde slaapkamer oor 2 enkelbeddens. Dié 3 slaapkamers het almal en suite-badkamers.
Die vierde slaapkamer beskik oor 'n slaapbank vir 2 kinders en het toegang tot 'n aparte badkamer. Die villa het ook 'n oopplan-kombuis, -sitkamer en -eetarea. Die kombuis is ten volle toegerus met 'n stoof, oond, yskas-vrieskas, mikrogolfoond en skottelgoedwasser. 'n Wasmasjien en tuimeldroër word ook voorsien.
Die eetarea het sitplek vir 8 gaste, terwyl die sitkamer gemaklike rusbanke en 'n TV vir vermaak het. Die leefarea bied toegang tot onderdakpatio met patiomeubels, sonstoele, 'n gasbraai en 'n privaat swembad.